'ਮੇਰੇ ਵਿਆਹ ਨਾ ਕਰਨ ਦੇ ਫ਼ੈਸਲੇ 'ਤੇ ਇੰਨੇ ਸਵਾਲ ਕਿਉਂ': #HisChoice\nਤੁਹਾਡੀ ਸਮੱਸਿਆ ਕੀ ਹੈ? ਇਹ ਮੇਰੀ ਪਸੰਦ ਦਾ ਮਾਮਲਾ ਹੈ।

ਉਸ ਨੇ ਫਿਰ ਜਿਵੇਂ ਕੋਈ ਸੂਈ ਚੁਭੋਈ, ਚੁੱਪ ਰਹੋਗੇ ਤਾਂ ਇਸ ਦਾ ਮਤਲਬ ਇਹ ਨਹੀਂ ਕਿ ਤੁਸੀਂ ਸਿਆਣੇ ਹੋ।

ਉਹ ਬੋਲਿਆ, ਤੁਸੀਂ ਪਾਗਲ ਹੀ ਹੋ ਸਕਦੇ ਹੋ। ਤੁਹਾਡਾ ਅਫੇਅਰ ਤਾਂ ਸਾਲਾਂ ਪਹਿਲਾਂ ਹੀ ਖ਼ਤਮ ਹੋ ਗਿਆ ਪਰ ਤੁਸੀਂ ਜ਼ਿੰਦਗੀ ਵਿੱਚ ਅੱਗੇ ਨਹੀਂ ਵਧ ਸਕੇ ਹੋ...ਹੁਣ ਛੱਡੋ ਗ੍ਰੋਅ-ਅਪ ਤੁਹਾਨੂੰ ਵਕਤ ਦੇ ਨਾਲ ਸਮਝਦਾਰ ਹੋਣਾ ਚਾਹੀਦਾ ਹੈ।

ਮੈਂ ਕਿਹਾ, ...ਤੁਹਾਡੀ ਸਮੱਸਿਆ ਕੀ ਹੈ? ਇਹ ਮੇਰੀ ਪਸੰਦ ਦਾ ਮਾਮਲਾ ਹੈ।

ਮੈਨੂੰ ਲੱਗਿਆ ਕਿ ਮੈਂ ਉਸ ਨੂੰ ਇੱਕ ਮੁੱਕਾ ਮਾਰਾਂ ਪਰ ਮੈਂ ਆਖਿਰ ਕਿੰਨੇ ਲੋਕਾਂ ਨੂੰ ਇਸ ਤਰ੍ਹਾਂ ਮਾਰ ਸਕਦਾ ਹਾਂ?

ਜੇ ਮੈਂ ਗੁੱਸਾ ਹੀ ਕਰਨਾ ਹੈ ਅਤੇ ਇਸ ਸਵਾਲ ਲਈ ਕਿਸੇ ਨੂੰ ਮੁੱਕਾ ਹੀ ਮਾਰਨਾ ਹੈ ਤਾਂ ਮੈਨੂੰ ਰੋਜ਼ਾਨਾ ਇਹੀ ਕੰਮ ਕਰਨਾ ਹੋਵੇਗਾ।

ਇਹ ਵੀ ਪੜ੍ਹੋ:

ਮੇਰੀ ਕਹਾਣੀ ਕੀ ਹੈ? ਮੈਂ ਕਿੱਥੋਂ ਸ਼ੁਰੂ ਕਰਾਂ?

ਮੇਰੀ ਕਹਾਣੀ ਮੇਰੇ ਗੁਜ਼ਰੇ ਵਕਤ ਅਤੇ ਅੱਜ ਨਾਲ ਜੁੜੀ ਹੈ। ਪਿਆਰ ਵਿੱਚ ਨਾਕਾਮ ਹੋਣ ਤੋਂ ਬਾਅਦ ਮੈਂ ਇਕੱਲਾ ਯਾਨੀ ਸਿੰਗਲ ਰਹਿਣ ਦਾ ਫੈਸਲਾ ਕੀਤਾ। 

ਇਹ ਉਸ ਸਮਾਜ ਲਈ ਇੱਕ ਵੱਡਾ ਸਵਾਲ ਬਣ ਗਿਆ ਹੈ ਜਿਸ ਦੇ ਨਾਲ ਮੇਰਾ ਰੋਜ਼ ਦਾ ਰਿਸ਼ਤਾ ਹੈ।

ਮੈਨੂੰ ਆਪਣੇ ਫੈਸਲੇ ਲਈ ਕੀ ਸਹਿਣਾ ਪਿਆ? ਫੈਸਲੇ ਨਾਲ ਕਿਸੇ ਹੋਰ ਨੂੰ ਕੀ ਪ੍ਰੇਸ਼ਾਨੀ ਹੈ?

ਮੇਰੇ ਦੋਸਤ, ਰਿਸ਼ਤੇਦਾਰ ਅਤੇ ਜਾਨਣ ਵਾਲੇ ਮੈਨੂੰ ਵੱਖਰਾ ਮੰਨਦੇ ਹਨ। ਮੇਰੇ ਹੁਨਰ, ਮੇਰੇ ਕੰਮ ਜਾਂ ਫਿਰ ਮੇਰੇ ਗੁਣਾਂ ਲਈ ਨਹੀਂ ਬਲਕਿ ਮੇਰੇ ਸਿੰਗਲ ਹੋਣ ਦੀ ਸਮਾਜਕ ਪਛਾਣ ਕਾਰਨ ਉਹ ਮੈਨੂੰ ਵੱਖ ਮੰਨਦੇ ਹਨ।

ਵਿਆਹੁਤਾ ਜਾਂ ਕੁਆਰਾ? ਸਿੰਗਲ ਜਾਂ ਕਮਿਟਿਡ?

ਜੇ ਤੁਸੀਂ ਇਨ੍ਹਾਂ ਦੋਹਾਂ ਸਵਾਲਾਂ ਦੇ ਜਵਾਬ ਵਿੱਚ ਇਹ ਕਹਿੰਦੇ ਹੋ ਕਿ ਤੁਸੀਂ ਨਾ ਤਾਂ ਵਿਆਹੁਤਾ ਹੋ ਅਤੇ ਨਾ ਹੀ ਕਮਿਟਿਡ ਤਾਂ ਕਈ ਲੋਕਾਂ ਦਾ ਹੈਰਾਨ ਹੋਣਾ ਆਮ ਗੱਲ ਹੈ।

ਇਸ ਗੱਲ ਦੀ ਵੱਧ ਸੰਭਾਨਾਵਾਂ ਹਨ ਕਿ ਤੁਹਾਨੂੰ ਵੱਖ ਜਾਂ ਅਜੀਬ ਪ੍ਰਾਣੀ ਵਜੋਂ ਦੇਖਿਆ ਜਾਵੇ ਅਤੇ ਤੁਹਾਡੇ ਵੱਲ ਲੋਕ ਤਰਸ ਨਾਲ ਵੇਖਣ।

ਕੰਮ ਦੇ ਸਿਲਸਿਲੇ ਵਿੱਚ ਇੱਕ ਮਹਾਂਨਗਰ ਤੋਂ ਦੂਜੇ ਮਹਾਂਨਗਰ ਆ ਗਿਆ। ਮੈਂ ਇੱਕ ਅਜਿਹੇ ਮਾਹੌਲ ਵਿੱਚ ਕੰਮ ਕਰਦਾ ਹਾਂ ਜਿੱਥੇ ਵੱਖ-ਵੱਖ ਥਾਂਵਾਂ ਤੋਂ ਆ ਕੇ ਲੋਕ ਕੰਮ ਕਰ ਰਹੇ ਹਨ।

ਮੈਂ ਸ਼ਹਿਰ ਦੇ ਉਸ ਇਲਾਕੇ ਵਿੱਚ ਰਹਿੰਦਾ ਹਾਂ ਜਿੱਥੇ ਹਰ ਕੋਈ ਆਧੁਨਿਕ ਹੈ ਅਤੇ ਆਪਣੇ ਕੰਮ ਨਾਲ ਕੰਮ ਰੱਖਦਾ ਹੈ।

ਗੁਆਂਢੀਆਂ ਕੋਲ ਮੈਨੂੰ ਗੱਲ ਕਰਨ ਅਤੇ ਮੈਨੂੰ ਜਾਨਣ ਦਾ ਘੱਟ ਹੀ ਵਕਤ ਹੈ। ਜਿਸ ਜਿਮ ਵਿੱਚ ਮੈਂ ਜਾਂਦਾ ਹਾਂ ਅਤੇ ਜਿਸ ਚਾਹ ਦੀ ਦੁਕਾਨ ਤੇ ਮੈਂ ਰੋਜ਼ ਚਾਹ ਪੀਂਦਾ ਹਾਂ ਉਹ ਸਾਰੇ ਆਪਣੇ ਕੰਮ ਨਾਲ ਕੰਮ ਰੱਖਦੇ ਹਨ। ਉਨ੍ਹਾਂ ਨਾਲ ਆਮ ਗੱਲਬਾਤ ਹੀ ਹੁੰਦੀ ਹੈ।

ਪਰ ਜਿਵੇਂ ਹੀ ਉਨ੍ਹਾਂ ਨੂੰ ਮੇਰੇ ਸਿੰਗਲ ਹੋਣ ਦਾ ਪਤਾ ਲੱਗਦਾ ਹੈ ਤਾਂ ਉਨ੍ਹਾਂ ਵਿਚਲਾ ਜਾਣਕਾਰੀ ਹਾਸਿਲ ਕਰਨ ਵਾਲਾ ਭੁੱਖਾ ਵਿਅਕਤੀ ਜਾਗ ਜਾਂਦਾ ਹੈ।

ਇਹ ਵੀ ਪੜ੍ਹੋ:

ਇਹ ਸਾਲ ਕਦੋਂ ਖ਼ਤਮ ਹੋਵੇਗਾ?

ਕੀ ਤੁਸੀਂ ਅਜੇ ਵੀ ਸਿੰਗਲ ਹੋ? ਪੁੱਛਣ ਵਾਲੇ ਦੀਆਂ ਅੱਖਾਂ ਚਮਕ ਜਾਂਦੀਆਂ ਹਨ। ਅਜਿਹਾ ਲੱਗਦਾ ਹੈ ਕਿ...\n\ntl;dr:
ਮੇਰੇ ਦੋਸਤ ਨੇ ਪੁੱਛਿਆ, ਹੁਣ ਵੀ ਉਸ ਦੇ ਬਾਰੇ ਸੋਚ ਰਹੇ ਹੋ? ਮੈਂ ਕੋਈ ਉੱਤਰ ਨਹੀਂ ਦਿੱਤਾ।